# data[].attributes.body
Sempre hauria d'haver-hi una superheroïna!

# data[].attributes.body
Que no sempre siguin històries on els personatges tenen un problema i l'hagin de solucionar. Que sigui una història feliç des del principi.

# data[].attributes.attachment_link.readable_text
S'apropa Sant Jordi, moment en què ens aboquem a la lectura i les recomanacions literàries per als infants i joves.

El potencial socioeducatiu dels contes infantils és infinit, ja que ajuden a adquirir valors, actituds i estereotips socials que marcaran la seva manera de relacionar-se i conviure.

Des de la proposta educativaEncoratja't per la igualtat de gènere i la violència zero, avui us presentem una selecció de 40 contes coeducatius per a l'etapa d'infantil que ens agraden especialment perquè estan impregnats dels valors de l'Encoratja't: Estima, Respecte, Empatia, Solidaritat, Llibertat, Diversitat i Coratge. També pots descobrir la Guia de 120 contes i novel·les coeducatives per a infants i joves (2018), o la nova Guia de 100 contes i novel·les sobre migracions i refugi (2020).

Aquest recull inclou contes sobre les següents temàtiques:

amistat i convivència

diversitat afectiva i sexual

diversitat familiar

emocions

noves masculinitats

prevenció de l'assetjament o bullying

prevenció de l'abús sexual

resolució de conflictes

revisió d'estereotips de gènere

violència zero

40 contes que ens ajuden a educar per a una societat més igualitària, més justa, més lliure, més respectuosa, on els infants puguin ser i viure en llibertat, sense prejudicis, estereotips, abusos ni violència. Click To Tweet

1. AL PAÍS DE LES MARIETES... ARRIBA EL CIRC!

Autoria: Maria Navarrete i Cristina Villa
Ed. Zenobita, 2013

Conte que ens fa veure que tots i totes som únics i especials, que hem de tenir les mateixes oportunitats de triar el que volem fer sense que el fet de ser nen o nena ens condicioni. Les marietes es preparen per l'arribada del circ, es disfressen i fan acrobàcies sense diferències de gènere. És una història divertida i amb il·lustracions molt atractives per als infants.
Idees clau: igualtat de gènere, revisió d'estereotips, amistat i convivència, emocions.

4. EL CLUB DELS VALENTS

Autoria: Begoña Ibarrola i Pablo Auladell Pérez
Cruïlla, 2013

Aquesta història ens parla d'una escola on hi ha un nen que fa servir la força i la violència per aprofitar-se de tothom. La resta de companys i companyes tenen por fins que n'hi ha un que s'hi enfronta amb el diàleg i sense fer servir la força física. Aquest conte ens agrada per poder parlar amb els nens i nenes de l'assetjament i de les diferents maneres de resoldre conflictes.
Idees clau: amistat i convivència, prevenció de l'assetjament, violència zero, resolució de conflictes.

9. EL JARDÍ DE LES ABRAÇADES

Autoria: José Antonio Luengo, María Jesús Santos
Sentir, 2018

El jardí de les abraçades és un conte per prevenir l'assetjament escolar, promoure el bon tracte en les relacions i desenvolupar la intel·ligència emocional. L'autor, membre de l'Equip per a la prevenció de l'assetjament escolar de la Comunitat de Madrid, destina aquest conte a les nenes i els nens d'entre 3 i 10 anys. Aquest conte forma part de la col·lecció "Senticontes", el tercer títol de la qual es publicarà aquest mes de maig i es titularà De quin color són els teus secrets? (destinat a prevenir l'abús sexual infantil).
Idees clau: amistat i convivència, emocions, prevenció de l'assetjament.

10. EL SECRET D'ESTIMAR

Aquest és un conte sense paraules però que diu molt. Diu molt de l'amor, de la tendresa, de l'amistat, de l'empatia, el respecte, la convivència... El secret d'estima ens explica la història d'un nen i una nena que volen la mateixa flor vermella. Estiren cadascú per un costat i la flor es trenca... com se senten quan passa això? Com aconseguiran solucionar-ho? És un llibre molt dolç que ens emociona amb el poder màgic de les il·lustracions.
Idees clau: amistat i convivència, resolució de conflictes, emocions.

11. ELS SENTIMENTS D'EN FÈLIX

Autoria: Lévy Didier i Fabrice Turrier
Cruïlla, 2018

El conte ens pot ajudar molt per parlar de sentiments i emocions amb els més petits i petites. És realista però presenta els sentiments amb un toc d'humor. En Fèlix és un personatge masculí que emana molta tendresa i que té sentiments de tota mena: afecte, vergonya, por, avorriment, alegria, tristesa, gelosia... Un conte amb el qual els infants se sentiran molt identificats i podran aprendre a posar nom a les seves emocions.
Idees clau: emocions.

14. LA GRAN FÀBRICA DE LES PARAULES

Autoria: Agnes de Lestrade i Valeria Docampo
Tramuntana Editorial, 2020

Aquest conte transcorre en un país on la gent gairebé no parla i les paraules s'han de comprar i empassar per poder-les pronunciar. En Dídac és un nen sensible i dolç que vol comprar paraules per dir-li a la nena de qui està enamorat. Però no té massa diners per fer-ho... anirà descobrint mica en mica que la manera de pronunciar les paraules és més important que les paraules en si mateixes.
Idees clau: amistat i convivència, emocions, noves masculinitats.

15. LES NINES SÓN PER A LES NENES

Autoria: Ludovic Flamant, i Jean-Luc Englebert,
Tramuntana, 2017

Un conte simpàtic per als que encara pensen que les nines són per a les nenes... el protagonista és un nen al que la seva tieta li regala una nina. I li encanta! 'Li diré Teresa', diu en veure-la. Quan diu que vol dormir amb la Teresa, el seu pare diu 'No és greu. Ja li passarà'. Però no li passa, fins i tot demana un cotxet per a la nina... és un nen ben normal!
Idees clau: revisió d'estereotips, igualtat de gènere, noves masculinitats.

17. LA BRUIXA AVORRIDA (COL·LECCIÓ)

Autoria: Enric Larruela i Roser Capdevila
Angle, 2014

Aquesta és la col·lecció de la vida de la Bruixa avorrida, que també trenca amb els estereotips de gènere amb molt d'humor i ens ajuda a reflexionar sobre la diversitat sexual i familiar. Descobrirem, per exemple, amb qui es va casar la Bruixa avorrida a El casament de la Bruixa avorrida, un conte molt divertit que no ens deixarà indiferents.
Idees clau: revisió d'estereotips, igualtat de gènere, diversitat afectiva i sexual.

18. MONSTRUO ROSA

Autoria: Olga de Dios
Apila, 2013

Monstruo Rosa és un conte sobre el valor de la diferència. Ens ajuda a entendre la diversitat com a element enriquidor de la nostra societat. Ens parla del respecte de la llibertat individual amb unes imatges ben originals i divertides. Ens parla d'un monstre de color rosa que viu en un món on se sent molt diferent als altres, que són tots iguals entre ells. Durant un temps intenta adaptar-se, però al final decideix buscar un lloc on pugui viure més a gust i sigui acceptat tal com és, sense necessitat de canviar.
Idees clau: revisió d'estereotips, diversitat, emocions.

19. ORELLES DE PAPALLONA

Autoria: Luisa Aguilar i André Neves
Kalandraka, 2020

Tenir les orelles enormes, el cabell indomable, ser alt o baix, prima o grassoneta... El tret més insignificant pot ser motiu de burla per als més petits/es . Això és el que li passa a la Mara cada vegada que va a l'escola... però la nena trobarà una resposta positiva i molt imaginativa per fer front a les burles dels seus companys. D'aquesta manera se sentirà més forta i valenta. Un conte que ens fa reflexionar sobre l'assetjament a l'escola.
Idees clau: diversitat, emocions, prevenció de l'assetjament, amistat i convivència.

20. PIRATRANS CARABARCO

Carabarco és un pirata de veritat, amb dos ovaris, un gall i una estrella com a pegat a l'ull. Amb aquest conte reflexionarem sobre la igualtat, el respecte per la diferència, la llibertat de què cadascú sigui com vulgui ser, sense judicis. És un conte molt divertit i fresc que va acompanyat d'una guia didàctica per ajudar als professionals de l'educació i les famílies a reflexionar i parlar sobre la transexualitat amb els infants.

Idees clau: revisió d'estereotips, igualtat de gènere, diversitat afectiva i sexual.

21. QUAN LES NENES VOLEN ALT

Autoria: Raquel Díaz Reguera
Ediciones Beascosa, 2018

L'Adriana, La Virginia i la Martina són tres nenes amb grans somnis: la Martina vol ser aviadora, li encanta volar! L'Adriana vol ser una súper violinista i la Virginia vol ser una escriptora reconeguda en tot el planeta. Però la banda del senyor " Nohoaconseguiraspàs " els ha omplert les butxaques de pedres perquè no puguin volar. És un conte que mostra que s'ha de seguir endavant amb els somnis malgrat els entrebancs del camí.

Idees clau: revisió d'estereotips, igualtat de gènere.

28. UNA MICA DE MAL HUMOR

Autoria: Isabelle Carrier
Editorial Juventud, 2012

De la mateixa autora del famós conte El cassó d'en Gerard, ens arriba aquesta història deliciosa i plena d'humor sobre les relacions humanes. En Pit i en Pat són dos amics inseparables, s'ho passen molt bé junts. Però amb el temps comencen a haver-hi moment en què no estan d'acord, es culpen l'un a l'altre i s'enfaden. El mal humor s'instal·la entre ells dos i els separa. Però en Pit i en Pat sabran trobar una solució amb molta saviesa.
Idees clau: amistat i convivència, resolució de conflictes.

34. LA BERTA I LES ULLERES DE VISIÓ EMPÀTICA

Autoria: Júlia Prunés
Omniabooks, 2013

La Berta i les ulleres de visió empàtica és un dels títols de la col·lecció d' Educació emocional de l'editorial Omniabooks, tots molt recomanables per educar les emocions, les habilitats socials, l'empatia, l'assertivitat, l'escolta activa, la gestió de conflictes, l'autoestima, i molts altres valors alineats amb l'Encoratja't. En aquest conte la Berta es troba unes ulleres molt especials que l'ajuden a veure-ho tot amb molta empatia i a trobar solucions als problemes.
Idees clau: resolució de conflictes, emocions, amistat i convivència.

35. LA GALLINA CRESTABLAVA

Auotria: Daniel Nesquens i Mariona Cabassa
Castellnou Infantil, 2009

La gallina Crestablava és molt especial; li encanta picotejar la terra buscant cucs i també els contes de pirates. Per això sovint s'oblida de pondre ous i el granger està molt enfadat amb ella. La Crestablava és molt intel·ligent i proposa al granger d'anar a trobar un ou d'or amagat amb l'ajuda d'un mapa del tresor. A partir d'aquesta juguesca la gallina i el granger aconseguiran fer-se amics i ella podrà ser acceptada en el galliner amb les seves particularitats.

Idees clau: revisió d'estereotips, resolució conflictes, diversitat, amistat i convivència.

40. VET AQUÍ DUES VEGADES (COL·LECCIÓ)

Autoria: Belén Gaudes, Pablo Macías i Nacho de Marcos
Cuatro Tuercas, 2014

Vet aquí dues vegades és una nova col·lecció de contes clàssics reescrits sense contingut sexista, violència o desigualtats. Una gran oportunitat per poder gaudir dels contes clàssics amb els valors de l' Encoratja't. Són contes plens de màgia, d'humor i molta coeducació! Alguns dels títols són: Vet aquí dues vegades La Blancaneu, Vet aquí dues vegades La Caputxeta, Vet aquí dues vegades La Bella i la Bèstia, Vet aquí dues vegades l'Anaguet Lleig, i molts més!
Idees clau: igualtat de gènere, revisió d'estereotips, diversitat familiar, diversitat afectiva i sexual, noves masculinitats.

Que importants són tots aquests contes per poder fer entendre als infants tan complexos com pot ser la igualtat de gènere i d'identitat. No dubtis en fer-los servir a l'escola, a casa o a l'esplai. De ben segur que et seran útils!
Si t'ha agradat, comparteix aquesta entrada a les xarxes!

# data[].attributes.attachment_link.title
40 contes per la igualtat de gènere i la violència zero -1- Educació Infantil - Fundesplai Món Escolar

# data[].attributes.attachment_link.description
Recull de contes coeducatius per a l'etapa d'infantil que ens ajudaran a educar per a igualtat de gènere i la violència zero perquè els infants puguin ser i viure en llibertat, sense prejudicis, estereotips, abusos ni violència.

# data[].attributes.body
Les nenes també sóm fortes i valentes. Que les noies dels contes siguin així, com a la vida real.

# data[].attributes.body
Haurien de sortir el mateix nombre de nens i de nenes.

# data[].attributes.body
Les nenes haurien de ser valentes i capaces, no necessitar sempre que les salvi o les ajudi algú. I menys un nen! Si de cas, que l'ajudi una altra nena!